شبنم شکیل

شبنم شکیل ایک پاکستانی شاعرہ،ادیب،اور ماہر تعلیم تھیں۔ شبنم نے اپنی ابتدائی زندگی پاکستان کے شہرلاہورمیں گزاری اور اردو ادب میں ماسٹرڈگری حاصل کی۔ اپنے کیریئر کے دوران، انھوں نے پاکستان کے متعدد کالجوں میں بطور لیکچرر کام کیا۔ ان کی پہلی کتاب تنقیدی مضامین، 1965 میں شائع ہوئی۔  انھوں نے اردو ادب میں متعدد ایوارڈز اور اعزازات جیتے جن میں 2005 میں پرائیڈ آف پرفارمنس ایوارڈ بھی شامل تھا۔

 سوانح 
شبنم 12 مارچ 1942ء کو پاکستان کے شہر لاہور میں پیدا ہوئیں۔ ان کے والد سید عابد علی عابد ایک شاعراور ماہر تعلیم تھے اور اس طرح انھیں ادبی ماحول میں پروان چڑھنے کا موقع ملا اور غلام مصطفٰی تبسم اور فیض احمد فیض جیسے قابل ذکر لوگوں سے ملاقات کا شرف رہا  وہ کینڈڈ کالج کی طالبہ تھیں اور انھوں نے لاہور میں ہی اسلامیہ کالج سے گریجویشن کی انھوں نے اورینٹل کالج ، لاہور سے اردو ادب میں ماسٹر آف آرٹس کی ڈگری حاصل کی۔
تعلیم ختم کرنے کے بعد، انھوں نے کوئین میری کالج، لاہور سے اردو زبان و ادب کے پروفیسر کی حیثیت سے اپنے کیریر کا آغاز کیا۔ اگلے 30 سالوں تک انھوں نے پاکستان کے مختلف کالجوں جیسے لاہور کالج برائے خواتین یونیورسٹی، گورنمنٹ گرلز کالج کوئٹہ اور اسلام آباد میں فیڈرل گورنمنٹ کالج ایف۔ 7/2 میں بطور استاد کام کیا۔ 
1967 میں، انھوں نے سید شکیل احمد سے شادی کی جو سرکاری ملازم تھے۔ اس جوڑے کے دو بیٹے وقار حسنین احمد اور جہانزیب احمد اور ایک بیٹی ملہاٹ اعوان تھی۔ 

 تصانیف 
 تنقیدی مضامین (1965ء)
 شب زاد (شعری مجموعہ) ،
 اضطراب،
 تقریب کچھ تو
 مسافت رائگاں
 دوسری عورت (افسانوں کا مجموعہ)

 وفات 
شبنم 2 مارچ 2013ء کو کراچی میں انتقال کر گئیں۔ ان کی نماز جنازہ 3 مارچ کو اسلام آباد کے ایف۔ 11 قبرستان میں ادا کی گئی۔ 
وزیر اعظم راجہ پرویز اشرف نے ایک پیغام میں اہل خانہ سے ان کی وفات پر دکھ کا اظہار کرتے ہوئے اظہار تعزیت کیا۔ 

 حوالہ جات 

زمرہ:1942ء کی پیدائشیں
زمرہ:پاکستانی شعرا
زمرہ:کنیئرڈ کالج کے فضلا
زمرہ:بیسویں صدی کے شعرا
زمرہ:اردو شعرا
زمرہ:اسلامیہ کالج لاہور کے فضلا
زمرہ:پاکستانی علما
زمرہ:2013ء کی وفیات
زمرہ:تمغائے حسن کارکردگی وصول کنندگان
زمرہ:لاہور کالج برائے خواتین یونیورسٹی کا تدریسی عملہ
زمرہ:لاہوری شخصیات
زمرہ:پاکستانی اردو شعرا
زمرہ:بیسویں صدی کے پاکستانی شعرا